යටාලතිස්ස වෙහෙරෙහි නිදන් කිරීම පිණිස යටි වම් දළදාව මාගම වෙත සම්ප්‍රාප්ත වීම පිළිබඳව මෙහිදී විමසා බැලීම වැදගත් වේ. ගන්ධාර දේශය වෙත හූන මුස්ලිම් ආක්‍රමණ එල්ල වූ අවස්ථාවල එහි ගොස් සිටි වන්දනාකරුවන් විසින් එරට චේතිය වනයේ තැන්පත් කර තිබූ වම් දළදාව ඇතුළු පූජනීය බෞද්ධ පූජා වස්තු මෙරට භක්තිමත් රජ දරුවන් වෙත ගෙනවිත් භාර දෙන්නට ඇතැයි අනුමාන කිරීමට අවකාශ පවතී. ඉන්දීය හිසියං හා පාහියන් හිමිවරුන් ඇෆ්ගනිස්ථානයේ කළ සංචාරයේ දී තමනට දන්ත ධාතූන් වැඳපුදා ගැනීමට අවස්ථාව සැලසුණු බව කරන සඳහන ද මෙහි දී අපගේ අවධානයට ගැනීම වැදගත් වේ. සෙංකඩගල වැඩහිඳිනා දළදා සමිඳුන් මෙරටට වැඩමවීමට වසර 600කට පමණ පූර්වයෙහි යටාලතිස්ස දාගැබෙහි බුදුන්වහන්සේගේ යටි වම් දළදාව නිදන් කර ඇති බව පුරා විද්‍යාත්මක සාක්ෂි සමාලෝචනය කර බැලීමේ දී නිගමනය කළ හැකිය.
වම් දළදාව හූන මුස්ලිම් ආක්‍රමණය වූ අවස්ථාවේ තැම්පත් කර තිබ්බේ කොහේද?
චේතිය වනයේ